b'\n_START_ARTICLE_\nBatalla de Krasni Bor\n_START_SECTION_\nDesplegament en el cercle de Leningrad\n_START_PARAGRAPH_\nEl 19 d\'agost de 1942, Agust\xc3\xadn Mu\xc3\xb1oz Grandes rep instruccions de traslladar a la Divisi\xc3\xb3 Blava per refor\xc3\xa7ar el cercle de Leningrad. S\'enquadra ara a la Divisi\xc3\xb3 Blava en el XXIV Grup d\'Ex\xc3\xa8rcits Nord, dins del XXXIII Ex\xc3\xa8rcit, sota el comandament directe del Generaloberst Lindemann, desplegant-se al principi als voltants de Vyriza per reposar les baixes dels delmats batallons. L\'1 de setembre de 1942 s\xc3\xb3n traslladats a la l\xc3\xadnia del front, i el 7 de setembre relleven efectivament a la 121a Divisi\xc3\xb3, ocupant les seves b\xc3\xbankers i posicions al llarg de 17 quil\xc3\xb2metres en una l\xc3\xadnia que va des de Aleksandrovka a Krasni Bor, al llarg del ferrocarril Moscou-Leningrad._NEWLINE_El general Mu\xc3\xb1oz Grandes instal\xc2\xb7la el seu lloc de comandament a un palauet de Pokrovskaia i revisa acuradament el seu sector. Una plana pantanosa que creuen els rius Slavianka i Ishora que van a desembocar al Neva; un bosc dens que envolta les poblacions ocupades ara pels soldats espanyols. Un total de 14.600 voluntaris espanyols queden desplegats en el front de Leningrad, aproximadament un ter\xc3\xa7 del total de la Divisi\xc3\xb3 Blava \xc3\xa9s destinada a aquest front._NEWLINE_Decideix fortificar les seves posicions donada la proximitat de l\'enemic. El 2 d\'octubre, Mu\xc3\xb1oz Grandes rep la visita de Lindemann i el mariscal de camp Erich von Manstein, que li informen del retard en l\'assalt a Leningrad \xc2\xabfins a una altra ordre del F\xc3\xbchrer\xc2\xbb. Nit rere nit refermen els bombardejos de la Luftwaffe sobre la ciutat. El 12 de desembre, Mu\xc3\xb1oz Grandes rep la comunicaci\xc3\xb3 oficial del seu ascens a Tinent General i, amb ella, l\'ordre de lliurar el comandament de la Divisi\xc3\xb3 a Emilio Esteban Infantes.\n_START_SECTION_\nObjectius sovi\xc3\xa8tics\n_START_PARAGRAPH_\nEn el context de l\'Operaci\xc3\xb3 Estrella Polar, i per poder dominar tant la carretera com el ferrocarril que comuniquen Moscou amb Leningrad, els russos pretenen trencar el front en el sector d\'uni\xc3\xb3 entre espanyols i alemanys, avan\xc3\xa7ant la 43a Divisi\xc3\xb3 sobre la l\xc3\xadnia f\xc3\xa8rria, escombrant a la Divisi\xc3\xb3 Blava i obrint una bretxa fins a Krasni Bor. L\'eliminaci\xc3\xb3 del gruix de les forces espanyoles quedava a c\xc3\xa0rrec de les divisions 63a i 45a._NEWLINE_La 72a Divisi\xc3\xb3 forma l\'ala m\xc3\xa9s occidental de l\'atac, amb l\'objectiu d\'aconseguir els turons de P\xc3\xbalkovo para des d\'all\xc3\xad arribar al riu Ishora per la seva ala esquerra, mentre que la dreta, una vegada sobrepassada la carretera, giraria cap a Krasni Bor embolicant la segona l\xc3\xadnia espanyola. Una vegada eliminada la resist\xc3\xa8ncia, avan\xc3\xa7arien cap al sud evitant les impenetrables masses boscoses i girant despr\xc3\xa9s cap a l\'est per aix\xc3\xad trencar el setge de Leningrad en la coneguda com Operaci\xc3\xb3 Arc de Sant Mart\xc3\xad. Per a aix\xc3\xb2 comptaven amb m\xc3\xa9s de 33.000 homes en la matinada del 10 de febrer.\n_START_SECTION_\nLa batalla\n_START_PARAGRAPH_\nA les 6:40 del mat\xc3\xad del 10 de febrer de 1943 comen\xc3\xa7a un nodrit atac d\'artilleria sovi\xc3\xa8tic (no menys de 700 peces sobre un front de 5 km) contra les l\xc3\xadnies del Heer (Ex\xc3\xa8rcit de Terra alemany, que inclou la Divisi\xc3\xb3 Blava). El foc d\'artilleria va durar m\xc3\xa9s de dues hores, i van ser disparats desenes de milers d\'obusos, amb una cad\xc3\xa8ncia aproximada d\'un tret cada 10 segons per cada pe\xc3\xa7a. En cessar l\'artilleria, van comen\xc3\xa7ar les passades de l\'aviaci\xc3\xb3 sovi\xc3\xa8tica._NEWLINE_Despr\xc3\xa9s de la preparaci\xc3\xb3 artillera per a l\'atac, quatre divisions sovi\xc3\xa8tiques d\'infanteria (les 43a, 45a, 63a i 72a), amb un total de 44.000 homes, recolzades pel 31\xc3\xa8 i 46\xc3\xa8 Regiments cuirassats que comprenien gaireb\xc3\xa9 100 tancs entre KV-1 i T-34, dos batallons d\'artilleria antitancs amb canons ZIS de 76,2 mm, la 35a Brigada Motoritzada i les 34a i 250a Brigades d\'Esquiadors es llancen, escalonadament, contra les ja malmeses l\xc3\xadnies espanyoles que defensaven un total de 5.900 soldats, castigades per la intensa i densa barrera artillera._NEWLINE_Els sovi\xc3\xa8tics, conven\xc3\xa7uts que el brutal bombardeig artiller havia destru\xc3\xaft qualsevol posici\xc3\xb3 o intent de resist\xc3\xa8ncia, avancen de front sobre el sector del c\xc3\xa8rcol defensat per la Divisi\xc3\xb3 Blava. Els voluntaris espanyols, aclaparats per la superioritat sovi\xc3\xa8tica, surten dels seus forats, i intenten reagrupar les restes de les unitats supervivents, munten les seves metralladores MG34, i prenen posicions en els cr\xc3\xa0ters que han provocat els obusos sovi\xc3\xa8tics amb l\'esperan\xc3\xa7a de frenar l\'avan\xc3\xa7 enemic. El term\xc3\xb2metre no va pujar dels -25 \xc2\xbaC en tot el combat._NEWLINE_Batallons sencers lluitaren fins al final. Les unitats que s\xc3\xb3n copades en l\'assalt, no es rendeixen, combatent en totes direccions sense treva._NEWLINE_A mitjan mat\xc3\xad, els sovi\xc3\xa8tics havien trencat el front per tres llocs, per\xc3\xb2 les afeblides companyies de voluntaris espanyols seguien resistint amb prou feines, sense que la 4a. Divisi\xc3\xb3 SS Volkspolizei pogu\xc3\xa9s auxiliar-les, doncs havia d\'aguantar per fer front a una previsible envestida sovi\xc3\xa8tica. Els voluntaris lluitaren fins al final, sofrint els estralls fets pels franctiradors sovi\xc3\xa8tics que es cobraren la vida de m\xc3\xa9s de 121 homes.\n_START_SECTION_\nContraatac de la Divisi\xc3\xb3 Blava\n_START_PARAGRAPH_\nAmb l\'objectiu d\'evitar l\'encerclament de la resta de la Divisi\xc3\xb3, s\'estableix una posici\xc3\xb3 defensiva paral\xc2\xb7lela al riu Ishora amb tres centres de resist\xc3\xa8ncia, una vegada estabilitzat el front el 21 de febrer. Per a aix\xc3\xb2 es creua el riu, establint un cap de pont. S\'aconsegueix ocupar Staraja Myza en plena nit, recuperada despr\xc3\xa9s d\'un fort atac sovi\xc3\xa8tic._NEWLINE_Mantenir la riba occidental del Ishora costa unes 30 baixes di\xc3\xa0ries. L\'\xc3\xbaltim assalt es va registrar el 19 de mar\xc3\xa7 i va costar 80 baixes m\xc3\xa9s. Des de llavors l\'activitat va disminuint fins a quedar redu\xc3\xafda a escaramusses sense import\xc3\xa0ncia._NEWLINE_Despr\xc3\xa9s del fracassat assalt sovi\xc3\xa8tic, el front nom\xc3\xa9s retrocedeix 3 km en algun sector, per\xc3\xb2 el cercle sobre Leningrad no es trenca. El comandament sovi\xc3\xa8tic va ordenar a les seves forces passar a la defensiva i el front queda estabilitzat per un any, fracassant la Operaci\xc3\xb3 Estrella Polar._NEWLINE_Es produeixen 2.252 baixes espanyoles (1.125 morts, 91 desapareguts i 1.036 ferits) en un sol dia. Uns altres 1.000 es van sumar en els dies posteriors, per\xc3\xb2 s\'aconsegueix detenir l\'avan\xc3\xa7 fent fracassar l\'ofensiva sovi\xc3\xa8tica i produint unes 10.000 baixes a l\'Ex\xc3\xa8rcit Roig. Prop de 300 espanyols van caure presoners.\n_START_SECTION_\nEl ress\xc3\xb2 de la batalla\n_START_PARAGRAPH_\nRadio Moscou i l\'Ag\xc3\xa8ncia de Tel\xc3\xa8grafs de la Uni\xc3\xb3 Sovi\xc3\xa8tica van anunciar al m\xc3\xb3n la presa de Krasni Bor. La BBC va anunciar la "conseq\xc3\xbc\xc3\xa8ncia l\xc3\xb2gica": la destrucci\xc3\xb3 de la Divisi\xc3\xb3 Blava, presentant-la al m\xc3\xb3n com una derrota infligida al general Franco. A Madrid, el govern va cursar una petici\xc3\xb3 d\'informes a l\'ambaixada. El 27 de febrer Radio Berl\xc3\xadn relata la batalla.'